recursal/SuperWikiNEXT-32B huggingface dataset:
кавијар
**Кавијар** е едно од карактеристичните руски јадења кое се служи во кујна како предјадење за потоа да следи друго јадење и за доручек на леб се премачкува со путер.

Постојат три врсти на кавијар со различен квалитет. Најдобриот кавијар е со бисерносива боја, се добива од икра од рибата есетра, риба која изобилува во реката Волга; кавијарот кој се добива од атлантски лосос е со црвеникава боја. Има и помалку почитувани видови кавијар, кои се добиваат од икрата на други риби.

Во руската кујна кавијарот (рус. икра) се нарекува и јадење од зеленчук што потсетуваат на рибји кавијар, сличен на балканскиот ајвар. Зборот ајвар всушност го смени зборот кавијар, каде што се случило метатезис (кавијар -> кајвар) и исфрлање на првата согласка (кајвар -> ајвар).

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Западниот Брег**, познат и како **Јудеја и Самарија**, — територија на Блискиот Исток на западниот брег на реката Јордан.

По распаѓањето на Османлиското Царство, оваа територија станува дел од Британскиот Мандат Палестина. По Арапско-израелската војна од 1948 година, Западниот Брег е освоен и припоен од страна на Јордан. Територијата останува под јорданска власт до 1967 година, кога во текот на Шестдневната војна, Израел го освојува Западниот Брег. Со исклучок на Источен Ерусалим, Западниот Брег не е припоен од страна на Израел.

Управување со Западниот Брег
----------------------------

Според Договорот од Осло од 1993 година, конечниот статус на Западниот Брег треба да биде предмет на иден договор помеѓу Израел и палестинската страна. Според привремениот договор, Изреал ги повлече своите воени сили од одедени делови од Западниот Брег, кој тогаш беше поделен на три области:

* Земја контролирана и управувана од Палестинците (Област А)
* Земја контролирана од Израел, но управувана од Палестинците (Област Б)
* Земја контролирана и управувана од Израелците (Област В)

Областите Б и В претставуваат најголем дел од територијата на Западниот Брег.

Демографија
-----------

Според проценките на Палестинското Биро за статистика, на крајот од 2006 година во Западниот Брег (вклучувајќи го и Источен Ерусалим) живеат околу 2,5 милиони Палестинци. На Западниот Брег има и преку 260.000 израелски доселеници, како и околу 185.000 доселеници што живеат во припоениот Источен Ерусалим.

Поврзано
--------

* Појас Газа
* Административна поделба на Палестина
* Палестински територии
* Палестинска самоуправа
* Палестинска ослободителна организација

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Области во Палестина |
| --- |
|  |
| Западен Брег | 
* Витлеем
* Ерихон
* Ерусалим
* Калкилија
* Наблус
* Рамала и ел-Бира
* Салфит
* Тубас
* Тулкарм
* Хеброн
* Џенин

 | Палестински територии |
|  |
| Појас Газа 1 | 
* Газа
* Дејр ел-Бала
* Рафа
* Северна Газа
* Хан Јунис

 |
|  |
| 1 од јуни 2007 наваму, Појасот Газа е под дефакто управа на организацијата Хамас. |

 |


1. ↑  Karayanni, Michael (2014). *Conflicts in a Conflict*. стр. xi.
2. ↑
**Заноне** е остров во Тиренското Море во близина на западниот брег на Италија и е дел од Понцијанските Острови кој административно припаѓа во општината Понца. Целиот остров е 1 км2 во големина и на околу 10 километри оддалеченост од островот Понца.

Опис
----

Тоа е дел од Националниот парк Чирчео поради својата убавина и неколку ретки биоми. Островот е пуст, но надгледуван од страна на Шумска служба, со станица и мала образовна изложба на врвот Монте Пелегрино, највисоката точка на островот. На островот постојат урнатини на еден бенедиктински манастир кој датира од 13 век. Изградена врз овој поранешен манастир постои и една вила во колонијален стил, порано дом на маркизот Казати Стампа и неговата сопруга Ана Фаларино, кои биле домаќини за оргии на островот. За посета на островот не треба посебна дозвола, но Заноне нема туристички капацитети и кампувањето и забрането, како и преноќувањето на островот, иако биолози, научници и набљудувачи на птици имаат добиено дозволи за кампување, во тек на ноќта на островот.

Достапност
----------

Заноне е достапен само со брод од Понца. Поранешни рибари нудат денски патувања, вклучувајќи ручек на брод, кој тргнува од пристаништето во Понца во 11 часот наутро и го напушта Заноне за враќање во Понца во 5 часот

Островот бил користен како приватен ловечки резерват од италијанската аристократија. Стотици муфлонски диви овци биле донесени на Заноне. Овците се сега заштитени видови.

Светилникот Пунта Варо
----------------------

На островот има светилник наречен Пунта Варо.

Заноне

Поврзано
--------

* Список на острови во Италија

Наводи
------

1. 1 2 3
2. 1 2 3 4  Marchetti, Silvia. „Zannone: Italy's forbidden 'orgy island'". *CNN*.

Надворешни врски
----------------

* Националниот парк Чирчео

* Фотографии

|  |  |  |  |  |
| --- | --- | --- | --- | --- |
| 

| * п
* р
* у
Понцијански архипелаг |
| --- |
|  |
| Тиренско Море ·  Понца · Палмарола · Заноне ·  Гави · Вентотене · Санто Стефано | Знамето на Италија |

 |
**Карлос Емилио Кармона Тељо** — чилеански фудбалер од средниот ред кој игра за Аталанта и за чилеанската фудбалска репрезентација.

Технички одлики
---------------

Тој има улога на медијана, со задача е да добие што повеќе топки со кој дава длабочина на акцијата, бидејќи тоа има прецизни додавања има и можност да го диктира темпото за тимот.

Кариера
-------

#### Раните години во Чиле

Карлос Кармона ја започнал својата кариера со Кокимбо Унидо, тим од регионот Кокимбо на Чиле; веднаш го издвојувал својот карактер, и покрај неговата млада возраст. Со екипата на неговиот Кокимбо направил 62 настапи и постигнал 5 гола во три сезони. По испаѓањето на клубот од страна на Примера Дивизион, тој оди во О'Хигинс, каде што одиграл само половина сезона, играјќи 16 натпревари во кој постигнал 3 гола.

### Италија

#### Реџина

Во јули 2008 тој направил трансфер во Реџина, тимот на милитантната во Серија А, каде што тој потпишал четиригодишен договор. Во Реџо Калабрија ја започнал сезоната како стартер, веднаш покажал силна личност и извонредна техника, станува главна фигура во средниот ред. Тој ја завршил својата прва сезона во Италија со 32 настапи, сепак, неуспеал да го спречи испаѓањето на клубот од Калабрија. Следната сезона во Серија Б со тимот, ја завршил со 37 настапи (35 во лигата и 2 во Купот на Италија).

#### Аталанта

На 27 август, 2010 играчот бил продаден во совласништво на Аталанта, клуб кој само што отпаднал од Серија А за 1.800.000 €, потпишувајќи четиригодишен договор со нив. Тој го направил своето деби со новиот дрес на 4 септември, во натпреварот на домашен терен против Фрозиноне (0-0). Наскоро станал важен играч за црно-сините во средниот ред, со задача да ја организира играта. Ја завршил сезоната со 32 настапи, сите во лигата, и со титула во првенството.

На 24 јуни 2011 тој го обновил партнерството со Реџина, но останал во редовите Аталанта. На 11 април, 2012 Кармона го постигнал третиот гол во победата на Аталанта против Наполи, а ова бил неговиот прв гол во дресот на тимот од Бергамо, и исто така негов прв гол во Серија А.

Следната сезона, откако пропуштил неколку натпревари на Аталанта; Кармона се вратил за натпреварот на домашен терен против Наполи на 31 октомври во кој одново бил стрелец и одиграл клучна улога за уште една победа (1-0) на неговиот тим над *Наполитанците*. На 2 февруари 2013, тој го постигнал својот втор гол во сезоната 2012-13, во победата над Палермо со 2-1.

Титули
------

### Италија Аталанта

* **Серија Б** (1) : 2010-2011

Надворешни врски
----------------

* soccerway
* Карлос Кармона transfermarkt
**Иван Косанчиќ ги прогонува Турците** (српски: *Косанчић Иване уходи Турке*) - српска епска песна

Содржина
--------

Милош Обилиќ го прашува Иван Косанчиќ: дали има многу Турци на Косово и дали спрската војска може да победи? Иван му одговара дека веќе 15 дена оди наоколу, а турската војска нема крај. Исто така, Милош го прашува каде е шаторот на царот Мурат, зашто се заколнал дека ќе го убие. Иван го одвраќа Милош од неговата смела намера, сметајќи ја за неостварлива. Тогаш, Милош го моли да не му ја кажува вистината на кнезот Лазар за да не се исплаши српската војска, туку да му рече дека турската војска може да биде победена, зашто војниците и коњите им се болни.

За песната
----------

Песната прв ја запишал Вук Караџиќ, кој ја слушнал од татко му Стефан Караџиќ.

Наводи
------

1. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 146-147.
2. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 490.
**Извршен директор** (или **главен извршен директор**, крат. **ГИД**; англ. *CEО*) е највисоко рангиран вработен во една корпорација, и кој ја има целосната контрола над претпријатието, организацијата или агенцијата. Во внатрешната комуникација и во вестите, многу претпријатија ја користат титулата ГИД, за луѓе од повисоките инстанци на претпријатието, иако тие луѓе имаат некоја сосема друга улога.

Меѓународна употреба
--------------------

Во некои земји од Европската Унија, постојат два посебни одбори, еден извршен одбор на директори за секојдневно водење на претпријатието и еден надзорен одбор кој е избран од сопствениците. Во овие земји, извршниот директор ја има контролата над одборот на директори, додека претседателот ја има контролата над надзорниот одбор. Со ова се разграничува управувачкиот од одборот на сопственици (надзорници). Со ова се прави заштита од некаков конфликт на интереси

Структура
---------

Вообичаено, извршниот директор има неколку помошници околу него, и секој од нив има посебни задолженија. 
Најчесто тоа се: Извршен финансов директор (chief financial officer (CFO)), извршен директор за операции (chief operating officer (COO)), извршен технички директор (chief technical officer (CTO)), извршен маркетинг директор (chief marketing officer (CMO)), извршен директор за информации (chief information officer (CIO)), и директор или заменик претседател, во одделот за човечки ресурси.
**Карло Нерво** (роден во Басано дел Грапа, на 29 октомври 1971) — италијански политичар и поранешен фудбалер, играч од средниот ред.

Кариера
-------

### Фудбалер

По потекло од Солања, Нерво почнал да игра фудбал во Г.С.Р. Солања каде по две години се преселил во Басано, каде тој го направил своето деби меѓу професионалците во 1988 со Басано Виртус. По првите неколку сезони во неговата професионална кариера со Басано, Монца (без ниту еден настап), и Читадела, во 1992 потпишал за Мантова, останувајќи таму за две години.

Во 1994 Нерво бил купен од страна на Болоња, тимот за кој играше постојано за 11 сезони (од 1994- 95 до 2004 - 05), години во кои ја докажал својата вредност како многу квалитетен разигрувач на топката, со фантастичен нос за гол, до повикот во италијанската репрезентација. По краток период во текот на сезоната 2005-06, кога тој играл за Катанѕаро, играчот се вратил да ја заврши својата професионална играчка кариера во Болоња. Тој се обиде да му помогне на клубот во кој помина најголем дел од својата кариера да се врати во Серија А, но во сезоната 2006-07 Болоња завршила на 7. место во Серија Б и останал без промоција. Нерво ја завршил сезоната со 2 гола во 26 настапи, а потоа во јуни 2007, одлучил да се пензионира.
Тој е трет со играч по бројот на официјални натпревари (417) во дресот на Болоња , а пред него се само Џакомо Булгарели и Тацио Реверси..

### Титули

#### Италија Болоња

* **Серија Ц1** : 1994-95
* **Серија Б**  : 1995-96
* **Интертото куп** : 1998

### Политичар

На 7 јуни 2009 бил избран за градоначалник на Солања (VI), неговата родна земја..

Надворешни врски
----------------

* Резиме на кариерата by tuttocalciatori.net
* Профил soccerway

Наводи
------

1. ↑  BolognaFc.it (уред.). „*рособлу* за сите времиња". Посетено на 22-01-2012. Проверете ги датумските вредности во: `|access-date=` (help)
2. ↑  Il Giornale di Vicenza.it, уред. (9-07-2009). „Lavorerò con tutti per il bene del paese". Архивирано од изворникот на 2014-03-27. Посетено на 13-11-2010. Проверете ги датумските вредности во: `|access-date=, |date=` (help)
**Карловачката митрополија** била независна и самоуправна православна митрополија во Хабсбуршката Монархија, и пред крајот на своето постоење, во Кралството на Србите, Хрватите и Словенците. Името го добила по своето долгогодишно седиште во Сремски Карловци. На почетокот имала автономен статус во рамките на Пеќската патријаршија, а после нејзиното укинување Вселенската патријаршија преќутно ја признала за потполно независна и самоуправна.

Соборната црква Св. Никола во Сремски Карловци, изградена од 1758 до 1762
Од 1848 до 1920 митрополитот карловачки почесно ја носел титулата патријарх српски, која Вселенската патријаршија не ја признавала. Последен митрополит, од 1907 до 1913, бил Лукијан Богдановиќ. По неговата смрт, митрополитскиот трон останал празен последните седум години од неговото постоење. Во 1920 година, Карловачката митрополија била споена со останатите црковни области во Кралството СХС во единствена Српска патријаршија.

Иако долго време била отсечена од Пеќската патријаршија, Карловачката митрополија успеала да опстане, па дури и да ја надживее. Со својата работа допринела за зачувување на православието и единството на српскиот народ.
**Карлос Мануел Соарес Мигел** (роден во 1957 година) бил португалски адвокат и политичар кој служел како заменик министер за регионален развој во вториот кабинет на премиерот Антонио Коста.Претходно тој бил државен секретар за локална администрација во првиот кабинет на Коста и градоначалник на Торес Ведрас.Тој бил првиот човек од ромска етничка припадност кој станал член на кабинетот во Португалија

Образование и кариера
---------------------

Мигел е роден во Торес Ведрас во 1957 година од татко етнички Ром и мајка не-Ромка.

Дипломирал право на Универзитетот во Лисабон во 1982 година, специјализирал правно-економски науки. Работел како правник седумнаесет години, до 2001 година. Во неговиот роден град Торес Ведрас, бил старешина, претседател на општинското собрание, заменик-градоначалник и конечно, градоначалник, откако оваа функција ја извршувал од 2004 до 2015 година.

Мигел бил претседател на Одборот за администрација на претпријатието за водоводни и канализациони општински услуги, член на Одборот за администрација на Агиас до Оесте СА, претседател на генералното собрание на Valorsul SA, претседател на Меѓуопштинската заедница на регионот Оесте и член на Советодавното Тело за интеграција на ромските заедници на португалската висока комисија за миграции (Консултативна група за интеграција на заедниците на Ромите на Високиот комесаријат за миграција ).

Наводи
------

1. ↑  Rosa, Carlos (5 December 2015). „Pelo menos, três Secretários de Estado são do Oeste" [At least three Secretaries of State are from the Oeste] (Portuguese). Revista Festa. Архивирано од изворникот на 1 March 2017. Посетено на 17 May 2020.CS1-одржување: непрепознаен јазик (link)
2. ↑  Christiana Martins (25 November 2015). „O secretário de Estado cigano de pai" [The Secretary of State that's Gypsy from his father's side] (Portuguese). Expresso. Архивирано од изворникот на 2017-07-25. Посетено на 2022-03-30.CS1-одржување: непрепознаен јазик (link)
3. ↑  Martins, Christiana; Antunes, Marisa (27 November 2015). „Carlos Miguel. "Sou cigano, não tenho culpa"" [Carlos Miguel. "I'm a gypsy, it's not my fault"] (Portuguese). Expresso. Посетено на 17 May 2020.CS1-одржување: непрепознаен јазик (link)
4. ↑  „Carlos Miguel, um autarca há mais de 20 anos" [Carlos Miguel, a local elected official for more than 20 years]. Diário de Notícias. 25 November 2015.
5. ↑  „Carlos Miguel – Deputy Minister for Regional Development". Portuguese Government. Посетено на 17 May 2020.
**Зидерлигум** (германски: *Süderlügum*) — поранешна општинска заедница во округот Северна Фризија, во Шлезвиг-Холштајн, Германија. Нејзиното седиште било во Зидерлигум. Во јануари 2008 година била споена со општинските заедници Кархарде, Бекингхарде и Видингхарде и општините Нибил и Лек за да ја создадат општинската заедница Зидтондерн.

Знаме на Зидерлигум
Општинската заедница Зидерлигум се состоела од следниве општини:

1. Босбил
2. Брадеруп
3. Елхефт
4. Холм
5. Хумптруп
6. Лексгард
7. Зидерлигум
8. Уфузум

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |

Координати: 54°52′01″ N; 8°55′01″ E﻿ / ﻿54.867° СГШ; 8.917° ИГД﻿ / 54.867; 8.917
**Шкорпија**, **Крал Шкорпија**, или ретко **Серкет,** е вториот од двата крала на Горен Египет со тоа име кои владееле за време на Протидинастичкиот период. Неговото име веројатно е поврзано со божицата Серкет.

Единстевеното сликовно сведоштво за неговото постоење е глава од боздоган пронајдена во главниот наоден слој во храм кај Нехен. Стратографијата на оваа глава е загубена заради методите на ископување, но стилски овој предмет датира од самиот крај на протодинастичкиот период.. Шкорпија II е кралот познат по своите две церемонијални боздоганови глави од камен, пронајдени во последната декада од XIX век во т.н. Главен слој во стариот дел од храмот на Хиераконполис. Иако се доста оштетени, видливите делови претставуваат исклучителни записи од раната египетска историја. Се смета дека тој живеел веднаш пред или за време на владеењето на Нармер во Тинис поради тоа, а и поради содржината на главата. Протодинастичките хиероглифи се тешки за читање, но мртвите виваци (значи египјани) и деветте лака (значи традиционалните непријатели на Египет) на главата се толкуваат како сведоштво дека тој започнал со напади на Долен Египет, што подоцна резултирало со победа на Нармер и обединување на земјата.

Некои велат дека бидејќи во ова време египетските кралеви имале повеќе имиња, Шкорпија е всушност друго име за кралот Нармер. Други велат дека името на неговиот претходник, Ка, е само стилистички поинаква верзија на Шкорпија, и дека двајцата се една иста личност, чие име би било Сехен.

Во коро време е пронајден 5000 години стар графит од страна на Проф. Џон Даарнел од универзитетот Јеил. На него стојат симболите на Кралот Шкорпија и неговата победа над некој друг прадинастички владетел. Сликата била прикажана на посебна емисија на каналот History Channel. Архивирано на 12 јануари 2006 г.

Поврзано
--------

* Портал: Египтологија

* Шкорпион I
* Нармер
* Менес
* Список на фараони

Наводи
------

1. ↑  Shaw, Ian; и Nicholson, Paul. *The Dictionary of Ancient Egypt.* стр. 254. The British Museum Press, 1995
2. ↑  Edwards, I.E.S. *The Early Dynastic Period in Egypt.* во *The Cambridge Ancient History,* том 1, дел 2, изд. Edwards, I.E.S и др. стр. 6. Cambridge University Press, 1965.
3. ↑  Edwards, I.E.S. *The Early Dynastic Period in Egypt.* во *The Cambridge Ancient History,* том 1, дел 2, изд. Edwards, I.E.S и др. стр. 3. Cambridge University Press, 1965.

|  |  |  |
| --- | --- | --- |
| Претходник**Ка?** | **Фараон на Египет**Протодинастички | Наследник**Нармер?** |
**„Кралска завршница"** (српски: *Краљева завршница*) — југословенски филм од 1987 година во режија на Живорад Томиќ. Главните улоги ги играат: Ирфан Менсур, Ена Беговиќ, Владица Милосављевиќ и Иво Грегуревиќ.
Режија:

Синопсис
--------

Бранко Краљ е правник, интелигентен, вреден и точен човек. Меѓутоа, неговиот приватен живот го носи во сосотјби кои не може да ги реши ниту со интелигенцијата, ниту со трудољубивоста. Неговата жена, исто така, е правничка. Тие имаат мал син кој поради болеста мора да живи на море кај родителите на мајка си. Жената еднаш неделно патува за да го види синот, а поради обврските, Брнако патува ретко и сè повеќе се оддалечува од семејството. Така, тој сè повеќе се врзува за љубовницата, која му нуди мир и спокојство.

Наводи
------

1. ↑  РТС, Краљева завршница (пристапено на 29.9.2022)
**Копакабана** (португалски изговор: [kɔpakɐˈbɐ̃nɐ, ko-, -pɐ-, -kaˈ-]) е градска четврт во јужниот дил на Рио де Жанеиро познат по својата плажа долга 4 километри. Првобитниот назив на дистриктот бил Сакопенапа (португалски: *Sacopenapã*), но после изградбата на капелата Девица од Копакабана во Боливија, променет бил во Копакабана. Копакабана е дел од Рио од 6 јули 1892 година.

Копакабана се наоѓа на самото крајбрежје и започнува од Авенијата Принцезата Изабел, а се завршува кај спасителската кула број 6 (*Posto Seis*), односно кај тврдината Копакабана. Во продолжение останала познатата плажа Рио Ипанема и Леблон. Самата плажа во Копакабана се протега од *Posto Dois* (спасителска кула број 2) до *Posto Seis* (спасителска кула 6).
Најголемиот концерт на светот се одржал во 1994 година на Кобакабана од страна на Род Стјуарт, а на него присуствувале повеќе 3 милиони луѓе. Ролингстонси и Раш исто така направиле повеќемилионски концерт на оваа плажа.

Историја
--------

Панорама на плажата Копакабана

Надворешни врски
----------------

|  |  |
| --- | --- |
| Ризница | „Копакабана" на Ризницата ? |

* Историја на Копакабана на португалски
* Историја на Копакабана на англиски
* Туристички Водич
* Стара разгледница од Бразилл
* MaPilot Copacabana (en, pt, dt, fr, es)

Галерија
--------

* Копакабана, во почетокот на 20 век
* Копакабана плажата во 1971 година
* Поглед на плажата Копакабана од Планината Шеќерна глава
* португалски тротоар бранови на плажата Копакабана]
* Мапа на Копакабана
* Копакабана во самрак
* Огномет за време на прославата на Новата година
* Морски води на Копакабана
Поглед на Злетовската Клисура
Карта
**Злетовска Клисура** или **Клисура на Злетовска Река** — клисура во Осоговијата, североисточна Македонија. Го зафаќа делот од долината на Злетовска Река од с. Дренак до с. Злетово, во должина од 20 км. Во почетниот дел е всечена во гнајсеви, микашисти и шкрилци, а страните ѝ се високи од 300-400 м.

Низводно од вливот на Емиричка Река е всечена во палеовулкански релјеф, односно во отпорни дацито-андезитски и игнимбритски карпи. Затоа, во овој потег е доста длабока (до 800 м), со стрмни, на одредени места речиси вертикални карпести страни. На долинските страни се образувани бројни сипари, настанати со механичко распаѓање на вулканските карпи. Кај с. Јамиште е тектонскиот водопад на Злетовска Река, висок 8 м. Тоа е најголемиот водопад на Злетовска Река, на чие дно има огромен џиновски лонец, длабок околу 3 м. Мали водопади високи до 6 м имаат и притоките на Злетовска Река пред нивниот влив во главната река. Некои водопади се скалесто наредени во вид на слапови. Делот од клисурата кај с. Кнежево е потопен со Злетовската акумулација.

Галерија
--------

* Регионалниот пат 2232 низ клисуратаРегионалниот пат 2232 низ клисурата
* Поглед на клисуратаПоглед на клисурата
* Регионалниот пат 2232 низ клисурата и локалниот земјен пат до ЈамиштеРегионалниот пат 2232 низ клисурата и локалниот земјен пат до Јамиште

Поврзано
--------

* Осоговија

Наводи
------

1. 1 2  Група автори (2016). „Клисура на Злетовска Река". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 151. ISBN 978-9989-110-90-0.

Координати: 42°4′44″N 22°16′37″E﻿ / ﻿42.07889° СГШ; 22.27694° ИГД﻿ / 42.07889; 22.27694

|  |  |  |  |  |
| --- | --- | --- | --- | --- |
| 

| * п
* р
* у
Клисури во Македонија |
| --- |
|  |
| 
* Бадерска
* Бариќ
* Бислимска
* Бродска
* Велешка
* Демиркаписка
* Дервенска
* Дреновска
* Дримколска
* Злетовска
* Зрновска
* Истибањска
* Карпалак
* Кичевска
* Матка
* Пенска
* Пешти
* Радичка
* Разловска
* Скочивирска
* Таорска
* Шишевска

 | Скочивирската КлисураСкочивирската Клисура |

 |
**Лимфоцитите** се тип на леукоцити кои се од фундаментално значење за имуниот систем поради тоа што ја детерминираат специфичноста на имуниот одговор при инфективни микроорганизми и други туѓи супстанци. Кај луѓето, лимфоцитите се околу 25 до 33% од вкупниот број на леукоцити. Тие се наоѓаат во циркулацијата, а исто така се сконцентрирани во централните лимфоидни органи и ткива, како слезината, крајниците и лимфните јазли, каде најчесто се случува имуниот одговор.

Видови лимфоцити
----------------

### T-клетки и B-клетки

Двата примарни типа на лимфоцити се В-лимфоцитите и Т-лимфоцитите, или В-клетки и Т-клетки. И двете потекнуваат од клетките во коскената срцевина и се слични по облик. Некои лимфоцити мигрираат до градната жлезда, каде созреваат во Т-клетки; другите остануваат во коскената срцевина, каде (кај луѓето) се развиваат во В-клетки. Повеќето лимфоцити се краткотрајни, со просечен живот од недела до два месеца, но повеќето живеат со години, создавајќи фонд на долготрајни Т и В-клетки. Овие клетки се одговорни за имунолошката "меморија" за побрз и посилен одговор за втора средба со истиот антиген.

### Клетки-природни убијци (NK-клетки)

Клетките-природни убијци се способни за уништување особено на клетки инфицирани со вирус и туморни клетки, но притоа на својата површина немаат рецептор со висока специфичност како правите лимфоцити.

Функција
--------

Преку рецепторни молекули на нивните површини, лимфоцитите се во можност да врзуваат антигени (туѓи супстанци или микроорганизми) и да помагаат за нивното отстранување. Секој лимфоцит носи рецептори кои се врзуваат за специфичен антиген. Можноста за одговор на практично секој антиген доаѓа од големиот вариетет на лимфоцити кои ги содржи телото. Секој од нив е способен да препознае еден специфичен антиген.

Еднаш стимулираниот лимфоцит (со врзување на антиген) се дели на повеќе идентични клетки. Некои од клонираните В-клетки се диференцираат во плазма клетки кои произведуваат антитела. Овие антитела се слично моделирани по рецепторите на претходничките В-клетки и, еднаш ослободени во крвта и лимфата, се врзуваат за целниот антиген и иницираат негова неутрализација или уништување. Производството на антитела продолжува за неколку денови или месеци, сѐ додека не се уништат антигените. Други В-клетки, мемориски В-клетки, се стимулираат да се делат, но не се диференцираат во плазма клетки; тие го снабдуваат имуниот систем со долга меморија.

Во тимусот, Т-клетките се делат и диференцираат во помошни, регулаторни или цитотоксични Т-клекти или, пак, стануваат мемориски Т-клетки. Потоа тие доаѓаат до периферните ткива или циркулираат во крвта или лимфниот систем. Еднаш стимулирани од соодветниот антиген, помошните Т-клетки секретираат хемиски гласници наречени цитокини, кои ја стимулираат диференцијацијата на В-клетки во плазма клетки. Регулаторните Т-клетки ги контролираат имуните реакции. Цитотоксичните Т-клетки, кои се активираат од различни цитокини, се врзуваат и ги уништуваат инфицираните клетки и канцерните клетки.
**Карлејн Ахтеректе** (родена на 29 јануари 1990

 година) — холандска лизгачка во брзо лизгање.

На Светското првенство во 2015 година освоила сребрен медал во дисциплина во 5000 метри. На Европското првенство во 2018 година освоила сребрен медал во дисциплина во 3000 метри.

На Зимските олимписки игри во 2018 година во Пјонгчанг, нејзините први Олимписки игри, Ахтеректе изненадила со освојување на златен медал во дисциплина до 3000 метри.

Наводи
------

1. ↑  „Carlijn Achtereekte". Eurosport.
2. ↑  „Carlijn Achtereekte". Schaatsen.nl. Архивирано од изворникот на 2015-02-14. Посетено на 2018-02-24.

Надворешни врски
----------------

* SpeedSkatingNews profile
Споменик на Бауманис во Лимбажи
**Карлис Бауманис** (латвиски: *Kārlis Baumanis*; познат и како **Бауману Карлис**; 11 мај 1835

 — 10 јануари 1905

) — етнички латвиски композитор во Руската Империја. Тој е автор на музиката и текстот на *Боже, благослови ја Латвија!*  („Dievs, svētī Latviju!"), државна химна на Латвија.

Карлис Бауманис бил прв композитор кој го користел зборот „Латвија" во текстот на песната, во XIX век, кога Латвија сè уште била дел од Руската Империја.

Животопис
---------

Карлис Бауманис е роден на 11 мај 1835 година во Вилкене („Вилкехоф"), како син на Јакоб Бауманис и неговата жена Ане. Откако учел во општинското училиште во Лимбажи, до 1856 година ја посетувал учителската школа Јанис Цимзе во Валка. Тука стекнал знаење во педагогија, странските јазици и музиката. На неговата прво работно место, поради неговите уверувања за летонскиот народ, влегол во конфликт со германскобалтичките власти и поради тоа се преселил во Санкт Петербург. Од 1858 до 1881 година бил предводник на културниот живот на петербурката латвиска дијаспора и бил активен организатор на првиот летонски музички фестивал во 1871 година. Поради овој ангажман бил исфрлен од руската државна служба. Од 1882 година живеел и работел во Лимбажи. Тука бил средишна точка на јавниот живот. Покрај музичките композиции, се појавувал и како издавач. Карлис Бауманис починал на 10 јануари 1905 година, на 69 години. Кај неговиот гроб на гробиштата во Лимбажи во 1920 година бил поставен споменик од Густавс Шкилтерс.

Надворешни врски
----------------

|  |  |
| --- | --- |
|  | Викиизвор има оригинални дела од или за:***Kārlis Baumanis*** |

* Карлис Бауманис на Ризницата ?
* Биографија Архивирано на 30 мај 2016 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 39013982
* LCCN: no99068993
* ISNI: 0000 0000 8222 1333
* GND: 119112337
* BNF: cb16314144k (податоци)
* MusicBrainz: 13f29668-fa82-49c7-8164-a125597bd201
* CiNii: DA14607297

 |

 |

|  |  |
| --- | --- |
| Stub icon | *Оваа статија за Латвија е никулец. Можете да помогнете со тоа што ќе ја проширите.** п
* р
* у
 |
Каменолом за „портландски камен" на островот Портланд, Англија
Ископување на мермер во рудникот Сивец во Прилепско
Напуштен каменолом за варовник
Јагленокоп во Британска Колумбија, Канада
**Каменолом** — вид на површински коп каде се ископуваат камења или минерал. Најчесто каменоломите се експлоатираат за добивање на градежни материјали, како градежен камен, ситни пополнувачи, песок и чакал. Во близината на овие копови често се прават и погони за изработка на бетон и асфалт, поради нивните големи потреби од овие суровини.

Видови камен
------------

Од каменоломите се ископуваат разни видови камен, меѓу кои се:

* креда
* каолинит
* гар
* глина
* јаглен
* ситни пополнувачи (песок и чакал)
* гранит
* гипс
* варовник
* мермер
* руди
* фосфатен камен
* песочник
* шкрилец

Поврзано
--------

* Јагленокоп
* Рудник
* Руда

Наводи
------

1. ↑  „каменолом" - Дигитален речник на македонскиот јазик

Надворешни врски
----------------

* 

* Каменоломи на Ризницата ?
**Катерина од Шведска** ( шведски : *Katarina Ingesdotter* ; fl. 1110 ) била шведска принцеза која се омажила за данскиот принц Бјорн Харалдсен Ајронсајд .

Живот
-----

Катерина била ќерка на шведскиот крал Инге Постариот и на кралицата Елена. Таа била сестра на Кристина Ингесдотер од Шведска и Маргарет Фредкула. Катерина била најмладата од трите кралски ќерки:  нејзината сестра Кристина се омажила во 1090-тите, а нејзината сестра Маргарет во 1101 година. Се претпоставува дека Катерина била на приближно иста возраст како нејзиниот иден сопружник, и затоа е родена околу 1100 година. 

Таткото на Катерина починал во 1110 година, а на шведскиот престол го наследиле неговите внуци. До моментот на смртта на нејзиниот татко, Кетрин сè уште би била дете. Се известува дека нејзината мајка влегла во опатијата Врета како вдовица. Нејзината најстара сестра, Кристина, живеела во Киевско-Русија, а во Шведска се сметала за премногу далечна за да и биде даден дел во наследството на нивниот татко.  Нивната сестра Маргарет во овој момент била кралица на Данска. Познато е дека Маргарет го делела наследството со нејзината внука Ингрид во Норвешка, и нејзината внука Ингеборг во Данска.  Кетрин не се споменува во овие трансакции, но како единствена невенчана ќерка на Инге останала во Шведска, таа би била еден од неговите наследници. 

Според *сагата Книтлинга*, Катерина се омажила за данскиот принц Бјорн Харалдсен Ајронсајд.  Од овој сојуз е познато само едно дете; нивната ќерка Кристина, идна кралица на Шведска, која се проценува дека е родена околу 1122 година 

Во 1134 година, сопруг на Катерина застанал на страната на неговиот вујко Ерик II од Данска во данската војна за наследување, но истата година бил убиен од Ерик.  Нејзината ќерка Кристина се проценува дека се омажила за идниот крал на Шведска Ерик IX во 1140-тите.

Проблем
-------

1. Кристина од Данска, шведска кралица, мажена за Ерик IX од Шведска .

Наводи
------

 

1. ↑  Anteckningar om svenska qvinnor
2. ↑  Kungagravar och medeltidshistoria, Beckman, Natanael, Fornvännen 22-47, 1921
3. ↑  Kungagravar och medeltidshistoria, Beckman, Natanael, Fornvännen 22-47, 1921
4. ↑  Kungagravar och medeltidshistoria, Beckman, Natanael, Fornvännen 22-47, 1921
5. ↑  Kungagravar och medeltidshistoria, Beckman, Natanael, Fornvännen 22-47, 1921
6. ↑  Kungagravar och medeltidshistoria, Beckman, Natanael, Fornvännen 22-47, 1921
7. ↑  Kungagravar och medeltidshistoria, Beckman, Natanael, Fornvännen 22-47, 1921
8. ↑  Nordisk familjebok / Uggleupplagan. 3. Bergsvalan - Branstad
**Каталог на маглини** (англ. *Catalogue of Nebulae*) — астрономски каталог од англискиот астроном Вилијам Хершел, објавен во 1786 г. Подоцна каталогот е двојно проширен со наодите на неговиот син, Џон Хершел и објавен како „Општ каталог на маглини и јата". На ова подоцна се надополнува и Ј.Л.Е. Дрејер, па го издава неговиот „Нов општ каталог" (NGC) - прирачно дело што се користи и ден денес од астрономите ширум светот.

Наводи
------

1. ↑  Hellemans, Alexander; Bunch, Bryan (1988). *The Timetables of Science*. New York, New York: Simon and Schuster. стр. 236. ISBN 0671621300.

Поврзано
--------

* Општ каталог на маглини и јата
* Нов општ каталог (NGC)
* Индекс-каталог (IC)
* Преработен нов општ каталог
* Преработен индекс-каталог
* Категорија:NGC објекти
* Категорија:IC објекти

  


|  |  |
| --- | --- |
| Stub icon | *Оваа статија од областа на астрономијата е никулец. Можете да помогнете со тоа што ќе ја проширите.** п
* р
* у
 |
Катапулт
**Катапулт** е направа за опсада која користи лост за фрлање на пројектили на голема оддалеченост. Името е создадено од грчкиот збор κατα (за) и βαλλειν (фрлање на (проектил)). Катапулт обично бил правен за време на самата опсада, многу армии носеле само делови од катапултот, бидејќи дрво за негова изработка било многу достапно.

Видови
------

Катапултите можат да се поделат по начинот на создавање и испуштање на енергија потребна за лансирање на проектилот. 
Првиот катапулт настанал во Грција од рачните лансери (лакови, самострели, праќки...). Тој бил всушност голем самострел вкопан во земјата. Следната генерација бил уште поголем самострел, но овој пат намонтиран на подметач.
После тоа се развиваат и торзиони катапулти, тие имале два кабла кои се свиткувале, подоцнежни верзии на балиста и орангер. Преку долниот дел кој содржи проектил и горниот дел на подметачот се провлекувало јаже, кое се увртувало и така создавало торзијална енергија. Тие имале рака со корпа на крајот и обично праќка која го држела крајот на раката
Последниот модел на катапулт е Требочет кој ја користи Земјината гравитацја за придвижување на раката.

Историја
--------

Француска војска користи катапулт за фрлање на рачни гранати во непријателски ровови
Првите катапулти во Европа се појавиле во Грција околу 400 години п.н.е. Александар Велики ја вовел идејата да ги користи како поддршка на военото поле. Римјаните исто така ја користеле оваа направа. 
Катапултот се користел сè додека не го заменил топот во 14-от век, меѓутоа има и записи дека се користел и после тоа. Во средновековниот период катапултот служел и како биолошко оружје, тој се корислетел за фрлање на заразени животни (на пр. чума) во опколените градови.
Последната воена употреба на катапултот била во текот на Првата светска војна, во текот на првите денови на војната кога се користени за фрлање на рачните гранати преку ничија земја во непријателските ровови.

Поврзано
--------

* Список на оружја во средниот век

Наводи
------
**Камена гатанка** (португалски: *Ciranda de Pedra*) е романтична бразилска теленовела. Писател на серијата е Алцидес Ногуеира. Ова е втора верзија на истоимениот роман на Лигија Фагундес Телес (првата верзија е направена во 1981). Серијата според плановите би требала да има 137 епизоди.

Синопсис
--------

Д-рот Прадо и Лаура не беа создадени еден за друг. Таа има модерни идеи и е посветена на уметноста, додека тој е познат адвокат со традиционални верувања. Притисната од сопругот, Лаура доживува тешка траума и д-р Прадо ја затвора во лудница. Тие се разведуваат и семејството се разделува: тој ги задржува двете постари ќерки Отавија и Бруна, а Лаура најмалата ќерка, Виржинија.

Болна и со економски проблеми, Лаура оди да живее кај д-р Даниел, неврологот кој го следи нејзиниот случај со години. Даниел е заљубен во неа и верува дека нејзината болест не е ментална, туку физичка, и сака таа да закрепне. Лаура пак, од друга страна, крие една тајна од сите: Виржинија е, всушност, ќерка на Даниел. Тој и Прадо се сомневаат во ова, но Даниел сепак почувствително се однесува со девојчето, а Прадо пак, индиферентно.

Неколку години подоцна, Виржинија, веќе девојка, оди да живее во куќата на Прадо заедно со нејзините две сестри и со строгата гувернанта Фрау Херта. Таму се среќава со секаков вид непријателство и потешкотии да се адаптира. Како утеха на Виржинија ѝ служи Конрадо, соседот и симпатија од детството. Но, тој ќе влезе во конфликт со Едуардо, пријател на Виржинија од Вила Маријана каде што таа порано живеела, кој е целосно заљубен во неа.

Улоги
-----

* Карактеризација на ликовите

| Глумци | Ликови |
| --- | --- |
| Тами ди Калафиори | Виржинија |
| Марсело Антони | Даниел Фреитас |
| Ана Паула Аросио | Лаура Прадо |
| Даниел Дантас | Натерсио Силва Прадо |
| Клео Пирес | Маргарида |
| Бруно Гаглиасо | Едуардо Рибеиро |
| Паола Оливеира | Летисија |
| Сиао Блат | Афонсо |

Надворешни врски
----------------

* Официјално мрежно место Архивирано на 1 мај 2008 г.
* Теледраматургија Архивирано на 1 мај 2008 г.
Златната кула
**Златна кула** (арапски: بُرْج الذَّهَب; *бурџ ад дахаб*) — воена стражарска кула со дванаесетаголна основа којашто се наоѓа во Севиља. Кулата била изградена во првата третина на 13 век од страна на Алмохадската династија за да се надгледува пристапот до градот преку реката Гвадалкивир. Во неа денес е сместен Поморскиот музеј на Севиља.

Кулата била прогласена за национален споменик во 1931 година и била обновувана повеќепати низ историјата. Последните зафати биле извршени во 1900, од 1991 до 1992, во 1995 и во 2005 година. На 13 август 1992 година, Златната кула била збратимена со Белемската кула во Лисабон заради чествување на Светската изложба којашто истата година се одржала во Севиља.

Во непосредна близина на Златната кула се наоѓа Сребрената кула којашто се претпоставува дека била изградена во истиот период.

Потекло на името
----------------

Кулата името го добила по златниот отсјај којшто го прави во реката поради материјалите од коишто е изградена, односно малтер, креч и втиснато сено.

Архитектура
-----------

Градбата на кулата се состои од три дела. Првиот е со дванаесетаголна основа и бил изграден во 1220 година по наредба на алмохадскиот управител на Севиља Абу Лула. Вториот дел исто така е со дванаесетаголна основа и бил изграден од страна на Педро I Кастиљски во 14 век, што е претпоставка потврдена со археолошки истражувања. Третиот и најгорен дел има кружна основа и бил додаден откако претходниот најгорен дел бил оштетен во лисабонскиот земјотрес од 1755. Обновување на третиот дел го извршил бриселскиот воен инженер Себастијан ван дер Борхт во 1760 година.

Поврзано
--------

* Сребрена кула
* Белемска кула

Наводи
------

1. ↑  Folleto del Museo Marítimo Torre del Oro. Museo Naval de Madrid.
2. ↑  «Cien barcos portugueses en el hermanamiento entre las torres de Belem y del Oro». ABC de Sevilla. 13 август 1992.

Надворешни врски
----------------

|  |  |
| --- | --- |
| Ризница | „Златна кула" на Ризницата ? |

* Златна кула
* Водич во Златната кула
Цртеж на Егерија од 16 век од Гијом Руј
Во римската митологија, **Камените** изворно биле божици на изворите, бунарите и фонтаните, или водни нимфи на Венера. Тие биле мудри, и понекогаш ја претскажувале иднината. Иамло четири **камени**: Кармента, Егерија, Антеворта и Постворта. Тие биле обожувани во Порта Капена близу Рим. Карментија (или карментис) била главната нимфа - затоа изворот и забелот кај Порта Капена бил посветен на неа. На нејзиниот фестивалски ден, т.н. Карменталии кои паѓале на 11 и 15 јануари, Весталките земале вода од тој извор за употреба во обредите.

Подоцна овие нимфи биле поистоветени со грчките музи.


  

*Оваа статија поврзана со римски мит или легенда е никулец. Можете да помогнете со тоа што ќе ја проширите*.
**Каситски јазик** бил јазик што го зборувале каситите во северна Месопотамија. Јазикот се зборувал сè до 4 век п.н.е. Во периодот од 16 до 12 век п.н.е. со Месопотамија владееле кралеви од каситско потекло и тогаш јазикот бил во најголем подем. Тие владееле сѐ додека не биле заменети од еламитите.
Каситите во Вавилон најчесто го користеле акадискиот јазик. Малубројни траги од каситскиот јазик можат да се забележат како на пример: каситско-акадиски речник, имиња на бои, список на лични имиња, имиња на коњи. Поради малубројните записи на каситски јазик, не може да се анализира граматиката на каситскиот јазик. Генетичката поврзаност на каситскиот јазик со останатите јазици не е сосема јасна. Јазикот не бил ниту индоевропски ниту семитски. Поради тоа двоумење јазикот е сместен во групата на јазични изолати.

Надворешни врски
----------------

* (на руски)
**Каслдермот** (англиски: *Castledermot* или **Дишарт Дијармад** (ирски: *Diseart Diarmad*, „Дермотова самица") — гратче во грофовијата Килдер на југоистокот Република Ирска, околу 75 км од Даблин и 10 км од Карло. Низ него минува патот Н9 од Даблин за Вотерфорд.

Географија
----------

Каслдермот e главно пристаниште на реката Лер. Оваа река е проток на реката Баро, најголемата во Ирска по Шанон.

Демографија
-----------

Населението на Каслдермот брои 1.398 жители (20011) и расте поради близината до Даблин.

Образование
-----------

Каслдермот има две училишта: Скојл Диармада и Колаист Лоркејн.

Поврзано
--------

* Килдер (грофовија)

Наводи
------

Надворешни врски
----------------

* Каслдермот на Ризницата ?
**Израелските одбранбени сили** (на хебрејски: צְבָא הַהֲגָנָה לְיִשְׂרָאֵל, За снимкава *Цва ха-Хагана ле-Израел*; буквално преведено: **Армија за одбрана на Израел**; на арапски: جيش الدفاع الإسرائيلي), познати и под хебрејскиот акроним **Цахал** (צה״ל) се воените сили на Израел, составени од морнарицата и копнените и воздухопловните сили. Тие се предводени од Началникот на Генералштабот, т.н. Раматкал, подреден на министерот за одбрана. Тие се формирани во 1948 година по Израелската декларација за независност со обединување на неколку паравоени организации.

Наводи
------

1. 1 2 3 4  „Воен биланс 2019". *Меѓународен институт за стратешки студии* (англиски). 15 февруари 2019. стр. 346. Посетено на 5 јануари 2020.

Надворешни врски
----------------

* Официјално мрежно место

  

 *Оваа статија поврзана со Израел е никулец. Можете да помогнете со тоа што ќе ја проширите*.
**Изроди** (англиски: *Freaks*) - американски филм од 1932 година, во режија на Тод Браунинг, а според сценариото на Тод Робинс и Вилис Голдбек. Главните улоги ги играат: Валас Форд, Лејла Хаемс, Олга Бакланова, Хари Ерлс, Дејзи Ерлс и Хенри Виктор. Во 1994 година, филмот бил внесен во Националниот филмски регистер на САД.

Содржина
--------

Во еден циркус работат повеќе „чудаци": џуџиња, половина-жена и половина-маж, монголоиди, човек без екстремитети, човек без долниот дел на телото итн. Притоа, џуџето Ханс (го игра Хари Ерлс) е свршен со Фрида (ја игра Дејзи Ерлс), но е лудо заљубен во главната ѕвезда на циркусот Клеопатра (ја игра Бакланова). Таа е во врска со Херкулес (го игра Виктор), но одлучува да се забавува со него. Подоцна, Клеопатра дознава дека Ханс треба да наследи големо богатство и одлучува да се омажи за него. Меѓутоа, уште за време на свадбата, таа го исмејува не само Ханс, туку и сите „изроди" во циркусот. Уште повеќе, таа му става отров во пијалакот на Ханс, по што тој сериозно се разболува. Сепак, Ханс и „изродите" дознаваат за злосторството на Клеопатра. Една бурна ноќ, додека циркусот се сели на друго место, започнува борба меѓу Херкулес и кловнот Фрозо (го игра Форд), а „изродите" се здружуваат и го убиваат силниот Херкулес, а Клеопатра ја претвораат во „изрод", т.е. во жена без екстремитети, која кокодака наместо да зборува. На крајот на филмот, Ханс живее како богат човек, но тој е несреќен. Сепак, во неговиот дом се појавува Фрида, која му кажува дека сè уште го сака.

Наводи
------

1. ↑  IMDb, Freaks (1932), Awards (пристапено на 24.4.2017)
2. ↑  IMDb, Freaks (1932), Awards (пристапено на 24.4.2017)
**Израелците во Индија** можат да бидат имигранти и иселеници од Израел или Индијци со израелско потекло. Многу од нив живеат во Гоа. окрузите Тане и Рајгад од Махараштра. Некои започнале бизниси како ресторани и бутици. Најмногу говорните јазици меѓу еврејските Индијци и Израелците во Индија се маратски, конкански и хиндиски, како и на својот мајчин јазик на хебрејски.

Околу 70,000 Израелци живеат во Индија, скоро 1% од населението на Израел и над 1% од населението на еврејските Израелци.

Популарна култура
-----------------

* Flipping Out - Израелски документарен филм опишувајќи ја употребата на дрога на израелските мажи и жени во Индија

*

Наводи
------

1. ↑  A. Craig Copetas (19 декември 2007). „Karma Kosher Conscripts in New-Age Diaspora Seek Refuge in Goa". *Bloomberg.com*. Посетено на 20 јуни 2020.
2. ↑  : Outlookindia.com - The Karma Kosher - Far from their drugged-out image, Goan Israelis are the new entrepreneurs
**Квантитативни психологија** е поле на научна дисциплина која се фокусира на математичко моделирање, истражување, дизајн и методологија, статистичка анализа на човечкото или животинско на длабоките психолошки процеси. Квантитативни психолози се развиелеи да анализираат широк спектар на методи на истражување, вклучувајќи ги и оние на psychometrics, област која занимава со теорија и техника на психолошките мерења.

Психолозите имаат големи придонеси за статистичка и математичка анализа, со што и квантитативна психологија е сега специјалитет признат од страна на Американската Психолошка Асоцијација. Докторските студии се доделуваат во оваа област во голем број на универзитети во Европа и Северна Америка, и квантитативни психолози се во високата побарувачка во индустријата, владата и академските кругови. Нивната обука и во општествените науки и квантитативна методологија обезбедува уникатна вештина за поставување за решавање и применети и теоретски проблеми во различни области.

Историја
--------

Френсис Галтон корелација дијаграм, 1875 година.
Квантитативната психологија ги има своите корени во почетокот на опитната психологија кога, во XIX век, научниот метод бил првата систематска примена на психолошки феномени. Значајни придонеси вклучени E. H. Вебер студии на тактилна чувствителност (1930), Фехер е развојот и употребата на психофизички методи (1850-1860), и Херман фон Хелмоц, истражување на визија и аудиција во почетокот после 1850 година. Вилхелм Вунд често се нарекувал "основач на "опитна психологија", затоа што тој се нарекувал себеси психолог и отворил психолошка лабораторија во 1879, каде што многу истражувачи дошле до студија. Работа на сите истражувачи, и на многу други помогнало да се стави да се одморат од барањата, со теоретичари како што се Емануел Кант, дека психологијата не може да стане наука, бидејќи прецизни опити врз човечкиот ум биле невозможни.

Наводи
------

1. ↑  „Quantitative Psychology". Посетено на 13 December 2014.
2. ↑  „Classification of Instructional Programs – Psychometrics and Quantitative Psychology". Посетено на 19 January 2015.
3. ↑  E. Hearst (ed) The First Century of Experimental Psychology, 1979, pp. 19-20, Hillsdale, NJ: Earlbaum